ຄວາມຮຸນແຮງ ໃນອັຟການິສຖານ ຍັງຜົນ ໃຫ້ມີ 5 ຄົນ ເສຍຊີວິດ
ໂຄສົກຂອງກຸ່ມຕາລີບານ ກ່າວວ່າ ຕົນເປັນຜູ້ທຳການໂຈມຕີ ຕໍ່ຂະບວນລົດ ກຳລັງຢຶດຄອງ ຊຶ່ງເປັນຄຳເວົ້າ ທີ່ກຸ່ມກະບົດຕາລີບານ ໝາຍເຖິງ ທະຫານອົງການເນໂຕ້.
ມີລາຍງານວ່າ ມີຜູ້ເສຍຊີວິດຢ່າງໜ້ອຍ 5 ຄົນ ແລະອີກ 20 ຄົນ ບາດເຈັບ ທີ່ນະຄອນ ຫລວງກາບູລ ເວລາການໂຈມຕີດ້ວຍລົດ ລະເບີດແຕກໃສ່ຂະບວນລົດອົງການເນໂຕ້ ໂຄສົກຄົນນຶ່ງຂອງກຳລັງສະໜັບສະໜູນທີ່ບໍ່ແມ່ນສູ້ລົບຂອງເນໂຕ້ ກ່າວວ່າ ພະນັກງານ ແລະອຸບປະກອນຂອງຕົນທັງໝົດ ແມ່ນໄດ້ ຖອນຄືນມາຢ່າງປອດໄພ ຈາກບ່ອນເກີດລະ ເບີດຢູ່ໃນເສັ້ນທາງ ທີ່ເນັ່ງໄປສະໜາມບິນກາບູລ ໂຄສົກຂອງກຸ່ມຕາລີບານ Zabihullah Mujahid ກ່າວວ່າ ຕົນເປັນຜູ້ທຳການໂຈມຕີຕໍ່ ຂະບວນລົດກຳລັງຢຶດຄອງ ຊຶ່ງເປັນຄຳເວົ້າທີ່ກຸ່ມກະບົດຕາລີ ບານໝາຍເຖິງທະຫານອົງ ການເນໂຕ້ຢູ່ໃນປະເທດດັ່ງກ່າວ ໃນບໍ່ເທົ່າໃດຊົ່ວໂມງກ່ອນໜ້ານີ້ ການໂຈມຕີດ້ວຍລະເບີດລົດສະລະຊີບ ໄດ້ມີຂຶ້ນທີ່ປ້ອມ ຕຳຫຼວດໃນແຂວງ Helmand ພາກໃຕ້ຂອງປະເທດ, ຊຶງໄດ້ສັງຫານຢ່າງນ້ອຍ 2 ຄົນ ແລະບາດເຈັບ ຫຼາຍກວ່າ 50 ຄົນ ເຈົ້າໜ້າທີ່ກ່າວວ່າ ເກືອບວ່າ ທັງໝົດຂອງພວກທີ່ເຄາະຮ້າຍເປັນພົນລະເຮືອນ ທີ່ຮວມທັງພວກແມ່ຍິງ ແລະເດັກນ້ອຍນຳ ການໂຈມຕີດັ່ງກ່າວເກີດຂຶ້ນ ທີ່ເມືອງ Lashkargah ຊຶ່ງເປັນເມືອງຫຼວງຂອງແຂວງ Hel- mand ພວກທີ່ເຫັນເຫດການ ກ່າວວ່າ ສ່ວນນຶ່ງຂອງກອງບັນຊາການຕຳຫຼວດ ທີ່ຖືກໂຈມຕີດ້ວຍລົດທີ່ແໜ້ນໄປດ້ວຍລະເບີດ ຊຶ່ງຕັ້ງຢູ່ໃກ້ໆກັບບ່ອນຢູ່ອາໄສຂອງປະຊາຊົນ ໂຄສົກຂອງເຈົ້າ ແຂວງ ກ່າວວ່າ ຜູ້ໂຈມຕີສະລະຊີບຄົນທີ 2 ທີ່ຢ່າງໄປນັ້ນ ກໍທຳການໂຈມຕີຕໍ່ຜູ້ບັນຊາການຕຳຫຼວດ ໃນຂະນະທີ່ທ່ານໄປກວດກາເບິ່ງບ່ອນເກີດລະເບີດ ແຕ່ຍາມຮັກສາຄວາມປອດໄພ ໄດ້ສັງຫານຜູ້ໂຈມຕີ ກ່ອນທີ່ລາວຈະບີບຄະນວນລະເບີດໃຫ້ແຕກຂຶ້ນ ໃນຂະນະດຽວກັນນັ້ນ ເຈົ້າໜ້າທີ່ໄດ້ຢືນຢັນວ່າ ມີການໂຈມຕີດ້ວຍລູກສອນໄຟຂ້າມຄືນ ຕໍ່ ເຮືອນຫລັງນຶ່ງ ທີ່ແຂວງ Uruzgan ມີສະມາຊິກຂອງຄອບຄົວຢ່າງນ້ອຍ 12 ຄົນໄດ້ຮັບບາດ ເຈັບ ໂຄສົກຂອງເຈົ້າແຂວງ ບອກກັບ VOA ວ່າ ພວກ Taliban ເປັນຜູ້ຍິງລູກສອນໄຟ ໃສ່ກອງກຳລັງຮັກສາຄວາມປອດໄພ ແຕ່ກັບຖືກເຮືອນປະຊາຊົນແຖບນັ້ນແທນ